Dr. Zsákai Zsolt

Főorvos

2003-ban végeztem a Szegedi Tudományegyetem Általános Orvosi Karán. A diploma megszerzését követően a Borsod-Abaúj-Zemplén Megyei Kórház és Egyetemi Oktató Kórházban kezdtem dolgozni ortopéd-traumatológus rezidensként. 2009-ben szakvizsgáztam, majd a fenti kórház Ortopéd Sebészeti Osztályán folytattam tovább szakorvosi tevékenységem, ahol jelenleg is dolgozom. 2015. július 3-án Adjunktusi, 2019. július 1-én Főorvosi kinevezésben részesültem. 2017 óta a Miskolci Egyetem Egészségügyi Főiskolai Karán óraadóként tartok előadásokat.

Munkám során azt tapasztaltam, hogy kórházi körülmények között sokszor nincs elég idő és megfelelően diszkrét környezet a panaszok okának feltárására és alapos, minden lehetőségre kitérő vizsgálatára. Ezért hoztam létre ortopédiai magánrendelőmet, hogy jelen és leendő pacienseim maximális megelégedettsége mellett, teljes diszkréciót garantálva tudjam kezelni panaszaikat a mielőbbi gyógyulás érdekében.